**ด้านที่ 1 : ด้านการจัดการเรียนการสอน**  
 **การจัดการเรียนการสอน** หมายถึง การจัดทำหลักสูตร และหรือพัฒนาหลักสูตร เพื่อพัฒนาผู้เรียนให้ เป็นคนดี คนเก่ง มีปัญญา มีศักยภาพ ในการศึกษาต่อและประกอบอาชีพตามมาตรฐาน ตัวชี้วัด สมรรถนะ สำคัญ และคุณลักษณะอันพึงประสงค์ตามหลักสูตรสถานศึกษา โดยจัดการเรียนการรู้ด้วย วิธีการ รูปแบบที่ หลายหลาย และเหมาะสมเน้นผู้เรียนเป็นสำคัญ ให้ผู้เรียนเกิดการเรียนรู้ด้วยวิธีการปฏิบัติ มีจำนวน 8 ตัวชี้วัด มีรายละเอียดดังนี้

**ตัวชี้วัดที่ 1.1 การสร้างและหรือพัฒนาหลักสูตร**  
 **การสร้างและหรือพัฒนาหลักสูตร** หมายถึง การจัดทำและหรือพัฒนาหลักสูตรรายวิชาหรือสาระการเรียนรู้ที่รับผิดชอบ โดยมีการวิเคราะห์มาตรฐานการเรียนรู้และตัวชี้วัด เพื่อจัดทำคำอธิบายรายวิชาหน่วยการเรียนรู้ รวมทั้งมีการประเมินความสอดคล้องกับมาตรฐานการเรียนรู้และตัวชี้วัดหรือผลการเรียนรู้

**หลักฐานและร่องรอย** ดังนี้

1) หลักสูตรกลุ่มสาระการเรียนรู้/รายวิชาที่สอน

2) หน่วยการเรียนรู้ของรายวิชาที่สอน

3) หลักฐานการประเมินผล การใช้หลักสูตรกลุ่มสาระ การเรียนรู้/รายวิชาที่สอน

4) วุฒิบัตร เกียติบัตร โล่ คำสั่ง หรืออื่นๆ ที่เกี่ยวข้อง

**ตัวอย่างแนวทางการเตรียมความพร้อมในการเก็บเอกสาร** เช่น

- เอกสารหลักสูตรโรงเรียน รวมถึงรายวิชาที่สอน

- เอกสารการวิเคราะห์มาตรฐานการเรียนรู้ และตัวชี้วัด คำอธิบายรายวิชาที่สอน

- เอกสารโครงสร้าง/ หน่วยการเรียนรู้รายวิชาที่สอน

- เอกสารคำสั่งพัฒนาโรงเรียน และเอกสารการวิเคราะห์หลักสูตร

- เอกสารแบบประเมินหลักสูตร

- เอกสารแผนการสอน

- เอกสารการนิเทศการสอน รวมถึงนิเทศแผนการสอน

- เอกสารการเผยแพร่ / เป็นที่ปรึกษา ครูหรือโรงเรียนอื่น

**ด้านที่ 1 : ด้านการจัดการเรียนการสอน**

**ตัวชี้วัดที่1.2 การจัดการเรียนรู้**

**การจัดการเรียนรู้** หมายถึง การจัดกิจกรรม เพื่อพัฒนาผู้เรียนให้มีความรู้ ทักษะ คุณลักษณะตามมาตรฐานการเรียนรู้ ตัวชี้วัด สมรรถนะสำคัญ และคุณลักษณะอันพึงประสงค์ โดยจัดการเรียนรู้ที่เน้นผู้เรียนเป็นสำคัญ ให้เรียนรู้ด้วยวิธีการปฏิบัติ ส่งเสริมให้ผู้เรียนสามารถพัฒนาตนเองตามธรรมชาติและเต็มตามศักยภาพ โดยคำนึงถึงความแตกต่างระหว่างบุคคล

**ตัวชี้วัดที่ 1.2.1 การออกแบบหน่วยการเรียนรู้**

**การออกแบบหน่วยการเรียนรู้** หมายถึง การจัดทำ และหรือพัฒนาหน่วยการเรียนรู้ที่สอดคล้องกับคำอธิบายรายวิชา ธรรมชาติของสาระการเรียนรู้เหมาะสมกับผู้เรียน บริบทของสถานศึกษาและท้องถิ่น มีกิจกรรมการเรียนรู้ด้วยวิธีการปฏิบัติ (Active Learning) โดยเลือกรูปแบบการจัดการเรียนรู้ สื่อ นวัตกรรมเทคโนโลยี แหล่งเรียนรู้ และการวัดและประเมินผล เพื่อให้ผู้เรียนได้รับการพัฒนาเต็มตามศักยภาพ บรรลุตามมาตรฐานการเรียนรู้และประเมินผลหน่วยการเรียนรู้

**ตรวจสอบจากเอกสาร หลักฐาน แหล่งข้อมูล ดังนี้**

1) ใบรับรองการผ่านการทดสอบความรู้จากสถาบันทางวิชาการที่ ก.ค.ศ.กำหนด

2) วุฒิบัตร, เกียรติบัตร, ใบรับรอง, โล่, รางวัล หรือหลักฐานการศึกษาต่อ

3) หนังสือเชิญ คำสั่ง หนังสือขอบคุณ ฯลฯ

4) เอกสารทางวิชาการที่ศึกษา

5) ผลการแลกเปลี่ยนเรียนรู้ทางวิชาการ

6) เอกสาร หลักฐาน อื่น ๆ เพิ่มเติมที่เกี่ยวข้อง

**ตัวอย่างแนวทางการเตรียมความพร้อมในการเก็บเอกสาร** เช่น

- เอกสารแบบวิเคราะห์หลักสูตร

- เอกสารหน่วยการเรียนรู้วิชาที่สอน และแบบประเมินผลหน่วยการเรียนรู้ พร้อมร่องรอยการนำผลการประเมินมาปรับปรุงหรือพัฒนา

- เอกสารแผนการสอน และบันทึกหลังสอน (กิจกรรมการเรียนรู้หลากหลายพร้อมร่องรอยผลงานนักเรียน)

- เอกสารนิเทศการสอน และนิเทศแผน

- เอกสารแบบบันทึกการให้คำแนะนำ และแนวทางการให้คำปรึกษา  
 - เอกสารการเผยแพร่ / เป็นที่ปรึกษา ครูหรือโรงเรียนอื่น

- คำสั่งที่เกี่ยวข้อง

**ด้านที่ 1 : ด้านการจัดการเรียนการสอน**

**ตัวชี้วัดที่1.2 การจัดการเรียนรู้**

**ตัวชี้วัดที่ 1.2.2 การจัดทำแผนการจัดการเรียนรู้/แผนการจัดการศึกษาเฉพาะบุคคล(IEP)/แผนการสอนรายบุคคล (IIP)/แผนการจัดประสบการณ์** มีความหมาย ดังนี้

**จัดทำแผนการจัดการเรียนรู้** หมายถึง การกำหนดแนวทางการจัดการเรียนรู้ตามหน่วยการเรียนรู้เป็นการเตรียมการสอนหรือการกำหนดกิจกรรมการเรียนรู้ล่วงหน้าอย่างเป็นระบบ และเป็นลายลักษณ์อักษร

**จัดทำแผนการจัดการศึกษาเฉพาะบุคคล (IEP)** หมายถึง การวิเคราะห์ความต้องการจำเป็นพิเศษทางการศึกษาหรือการบำบัดฟื้นฟูของแต่ละบุคคล โดยอาศัยความร่วมมือจากผู้ปกครอง ครู ผู้บริหารและสหวิชาชีพ เพื่อกำหนดแนวทางการจัดการเรียนรู้ที่สอดคล้องกับความต้องการจำเป็นพิเศษของแต่ละบุคคล ตลอดจนกำหนดสื่อ สิ่งอำนวยความสะดวก บริการและความช่วยเหลืออื่นใดทางการศึกษาให้เฉพาะบุคคลอย่างเป็นระบบ และเป็นลายลักษณ์อักษร

**จัดทำแผนการสอนรายบุคคล (IIP)** หมายถึง การกำหนดแนวทางการจัดการเรียนรู้ หรือการบำบัดฟื้นฟู เป็นการเตรียมการสอนหรือการกำหนดกิจกรรมการเรียนรู้หรือการบำบัดฟื้นฟูไว้ล่วงหน้าอย่างเป็นระบบ และเป็นลายลักษณ์อักษร ตามแผนการจัดการศึกษาเฉพาะบุคคล (IEP)

**จัดทำแผนการจัดประสบการณ์** หมายถึง การกำหนดแนวทางการจัดประสบการณ์ เพื่อส่งเสริมพัฒนาการที่สมดุลทั้ง 4 ด้าน ได้แก่ ด้านร่างกาย อารมณ์ จิตใจ สังคม และสติปัญญา ผ่านกิจกรรมการเล่นที่เหมาะสมกับวัยและความแตกต่างระหว่างบุคคล

**ตรวจสอบจากเอกสาร หลักฐาน แหล่งข้อมูล ดังนี้**

1) หลักฐาน ร่องรอย ที่แสดงถึงการแก้ปัญหา หรือพัฒนาการเรียนรู้ หรือองค์ความรู้ใหม่ โดยใช้กระบวนการวิจัย หรือการดำเนินการวิจัย

2) หลักฐาน ร่องรอย ที่แสดงถึงการเป็นผู้นำ หรือการให้คำแนะนำ

**ตัวอย่างแนวทางการเตรียมความพร้อมในการเก็บเอกสาร** เช่น

- เอกสารแบบวิเคราะห์ผู้เรียนรายบุคคล

- เอกสารแผนการสอนครบองค์ประกอบหลักหลายวิธีพร้อมร่องรอยผลงานนักเรียนและบันทึกหลังสอน

- กิจกรรมการเรียนรู้ด้วยการปฏิบัติ

- บันทึกการสอน (นำไปสู่การรวมกลุ่ม PLC เพื่อแก้ปัญหา)

- ร่องรอยปรับแผนการสอนตามบันทึกการสอน (จากการ PLC)

- เอกสารแผนการสอน และบันทึกหลังสอน

- เอกสารการศึกษาเป็นรายกรณี (Case Study)

- เอกสารแบบบันทึกการให้คำแนะนำ และแนวทางการให้คำปรึกษา

- เอกสารการเผยแพร่ / เป็นที่ปรึกษา ครูหรือโรงเรียนอื่น

**ด้านที่ 1 : ด้านการจัดการเรียนการสอน**

**ตัวชี้วัดที่1.2 การจัดการเรียนรู้**

**ตัวชี้วัดที่ 1.2.3 กลยุทธ์ในการจัดการเรียนรู้**

**กลยุทธ์ในการจัดการเรียนรู้** หมายถึง วิธีการจัดการเรียนรู้ที่แยบยล โดยใช้เครื่องมือ รูปแบบ เทคนิค และวิธีการอย่างหลากหลาย

ที่มีประสิทธิภาพบรรลุตามมาตรฐานการเรียนรู้

**ตรวจสอบจากเอกสาร หลักฐาน แหล่งข้อมูล** ดังนี

1) แผนการจัดการเรียนรู้

2) สื่อ นวัตกรรม เทคโนโลยีการจัดการเรียนรู้ และแหล่งเรียนรู้

3) หลักฐานหรือร่องรอยการประเมินผลการใช้กลยุทธ์การจัดการเรียนรู้

4) คำสั่ง และร่องรอยการเป็นพี่เลี้ยง และให้คำแนะนำ

5) หลักฐานและร่องรอยอื่นๆ เพิ่มเติมที่เกี่ยวข้อง

**ตัวอย่างแนวทางการเตรียมความพร้อมในการเก็บเอกสาร** เช่น

- เอกสารแผนการสอน และบันทึกหลังสอน (นำไปสู่การรวมกลุ่ม PLC เพื่อแก้ปัญหาโดยมีรูปแบบการสอนที่สังเคราะห์จากองค์ความรู้หรือจากการพัฒนา จากการ PLC แผนการจัดการเรียนรู้ที่ปรับตามรูปแบบ)

- เอกสารทะเบียนการผลิต หรือการใช้สื่อ นวัตกรรมครู (แบบฝึก/คู่มือการจัดกิจกรรม/สื่อ ppt CAI ฯลฯ)

- เอกสารร่องรอยการใช้สื่อการสอน

- ผลงานผู้เรียน

- เอกสารนิเทศการสอน วิธีการสอน

- เอกสารบันทึกแนะแนวชั้นเรียน หรือการโฮมรูม

- เอกสารรูปภาพประกอบกิจกรรม

- เอกสารการเผยแพร่ / เป็นที่ปรึกษา ครูหรือโรงเรียนอื่น

- คำสั่งที่เกี่ยวข้อง

**ด้านที่ 1 : ด้านการจัดการเรียนการสอน**

**ตัวชี้วัดที่1.2 การจัดการเรียนรู้**

**ตัวชี้วัดที่ 1.2.4 คุณภาพผู้เรียน**

**คุณภาพผู้เรียน** หมายถึง ผลการจัดกิจกรรมการเรียนรู้ที่ทำให้ผู้เรียนมีความรู้ ทักษะ คุณลักษณะตามมาตรฐานการเรียนรู้ และตัวชี้วัดของสาระการเรียนรู้ มีสมรรถนะสำคัญ และคุณลักษณะอันพึงประสงค์ตามหลักสูตร

**ตรวจสอบจาก**เอกสาร หลักฐานแหล่งข้อมูล ดังนี้

1.ผลการเรียนของนักเรียนรายวิชา/กลุ่มสาระการเรียนรู้ที่ขอรับการประเมิน

**ตัวอย่างแนวทางการเตรียมความพร้อมในการเก็บเอกสาร** เช่น

- เอกสาร ปพ.5,6,8 หรือที่เกี่ยวข้อง

- เอกสารตารางวิเคราะห์ผลการเรียน

- สรุปผลสัมฤทธิ์

- สรุปคะแนน O-NET/ NT

- สรุปผลงานจากการแข่งขันต่างๆ

- ผลงานผู้เรียน

- โล่ เกียรติบัตร

- คำสั่งที่เกี่ยวข้อง

**ด้านที่ 1 : ด้านการจัดการเรียนการสอน**

**ตัวชี้วัดที่ 1.3 การสร้างและการพัฒนา สื่อ นวัตกรรม เทคโนโลยีทางการศึกษา และแหล่งเรียนรู้**

**การสร้างและการพัฒนา สื่อ นวัตกรรม เทคโนโลยีทางการศึกษา และแหล่งเรียนรู้** หมายถึง การเลือก คัดสรร ใช้ สร้าง และพัฒนาสื่อ นวัตกรรม เทคโนโลยีทางการศึกษา และแหล่งเรียนรู้เพื่อนำมาใช้ในการจัดการเรียนรู้ที่เหมาะสมกับผู้เรียนสอดคล้องกับเนื้อหาสาระ มาตรฐานการเรียนรู้ ตัวชี้วัด และจุดประสงค์การเรียนรู้

**ตรวจสอบจากเอกสาร หลักฐาน แหล่งข้อมูล** ดังนี้

1) สื่อ นวัตกรรม เทคโนโลยีทางการศึกษา และแหล่งเรียนรู้

2) หลักฐาน ร่องรอยการประเมินผล และหรือปรับปรุงสื่อ นวัตกรรม เทคโนโลยีทางการศึกษา และแหล่งเรียนรู้

3) หลักฐาน ร่องรอยการประเมินผล การนำสื่อ นวัตกรรม เทคโนโลยีทางการศึกษา และแหล่งเรียนรู้ไปประยุกต์ใช้ในสถานศึกษา

ที่มีบริบทใกล้เคียง

4) หลักฐานและร่องรอยอื่น ๆ เพิ่มเติมที่เกี่ยวข้อง

**ตัวอย่างแนวทางการเตรียมความพร้อมในการเก็บเอกสาร** เช่น

- เอกสารทะเบียนการผลิต หรือการใช้สื่อ แหล่งเรียนรู้

- เอกสารเกียรติบัตร

- เอกสารแบบประเมินสื่อ นวัตกรรมจากผู้เชี่ยวชาญ

- เอกสารบันทึกเผยแพร่ (เพจ,ไลน์,เว็บไซต์)

- เอกสารแบบบันทึกการให้คำแนะนำ และแนวทางการให้คำปรึกษา

- การนำเสนอระดับชาติ , นานาชาติ

**ด้านที่ 1 : ด้านการจัดการเรียนการสอน**

**ตัวชี้วัดที่ 1.4 การวัดและประเมินผลการเรียนรู้**  
 **การวัดและประเมินผลการเรียนรู้** หมายถึง กระบวนการที่ได้มาซึ่งข้อมูลสารสนเทศที่เป็นผลจากการจัดการเรียนรู้ เพื่อปรับปรุง พัฒนา ตัดสินผลการเรียนรู้ความก้าวหน้า และพัฒนาการของผู้เรียนที่สะท้อนระดับคุณภาพของผู้เรียน โดยใช้วิธีการ เครื่องมือวัดและประเมินผลที่หลากหลาย เหมาะสม และสอดคล้องกับมาตรฐานการเรียนรู้ ตัวชี้วัด และจุดประสงค์การเรียนรู้

**ตรวจสอบจากเอกสาร หลักฐาน แหล่งข้อมูล** ดังนี้

1) แผนการจัดการเรียนรู้

2) หลักฐาน ร่องรอย ที่แสดงถึงการวิเคราะห์ ตัวชี้วัดหรือผลการเรียนรู้ เพื่อวัดและประเมินผลการเรียนรู้

3) เครื่องมือที่ใช้ในการวัด และประเมินผลการเรียนรู้ และเกณฑ์การให้คะแนน

4) ภาระงาน ชิ้นงานของผู้เรียน

5) คำสั่ง และร่องรอยการเป็นพี่เลี้ยง และให้คำแนะนำด้านการวัดและประเมินผล

**ตัวอย่างแนวทางการเตรียมความพร้อมในการเก็บเอกสาร** เช่น

- ข้อสอบ แบบทดสอบ การประเมินสภาพจริง

- เครื่องมือที่ใช้วัดผลต่าง ๆ เช่น

1. เอกสารแผนการสอน บันทึกหลังสอน

2. เอกสารการประเมินสภาพจริง

3. เอกสารแบบวิเคราะห์ตัวชี้วัด

4. เอกสารแสดงชิ้นงานเด็ก

5. เอกสารแสดงแบบวิเคราะห์ข้อสอบ

6. แบบสังเกต

7. แบบบันทึกคะแนน

8. แบบประเมินกิจกรรม

9. บันทึกการนำเครื่องมือเสนอผู้เชี่ยวชาญ

10. งานวิจัยเพื่อพัฒนาการเรียนรู้

**ด้านที่ 1 : ด้านการจัดการเรียนการสอน**

**ตัวชี้วัดที่ 1.5 การวิจัยเพื่อพัฒนาการเรียนรู้**  
**การวิจัยเพื่อพัฒนาการเรียนรู้** หมายถึง กระบวนการแก้ปัญหา หรือพัฒนา การจัดการเรียนรู้อย่างเป็นระบบที่ส่งผลต่อคุณภาพผู้เรียนได้เต็มตามศักยภาพ

**ตรวจสอบจากเอกสาร หลักฐาน แหล่งข้อมูล** ดังนี้

1) หลักฐาน ร่องรอย ที่แสดงถึงการแก้ปัญหา หรือพัฒนาการเรียนรู้ หรือองค์ความรู้ใหม่ โดยใช้กระบวนการวิจัย หรือการดำเนินการวิจัย

2) หลักฐาน ร่องรอย ที่แสดงถึงการเป็นผู้นำ หรือการให้คำแนะนำตรวจสอบจากแฟ้มเอกสารหลักฐาน การบริหารจัดการชั้นเรียน

**> ตัวอย่างแนวทางการเตรียมความพร้อมในการเก็บเอกสาร** เช่น

- เอกสารวิจัยในชั้นเรียน

- เอกสารวิเคราะห์ผู้เรียนเป็นรายบุคคล

- เอกสารการสอนเสริม

- เอกสารการศึกษาเป็นรายกรณี (Case Study)

- นวัตกรรมประกอบงานวิจัย

- ผลงานผู้เรียนที่เกิดจากการวิจัย

- รายงานผลการวิจัย

- เผยแพร่นำเสนอระดับเครือข่าย/ระดับชาติ

- คำสั่งที่เกี่ยวข้อง

**ด้านที่ 2 ด้านการบริหารจัดการชั้นเรียน**

**ด้านการบริหารจัดการชั้นเรียน** หมายถึง การจัดกิจกรรม สิ่งอำนวยความสะดวก จัดบรรยากาศสภาพแวดล้อมที่ส่งเสริม สนับสนุน และช่วยเหลือผู้เรียนให้เกิดการเรียนรู้อย่างมีความสุข และเป็นผู้เสริมแรง ชี้แนะแนวทางให้ผู้เรียนศึกษา แสวงหาความรู้ คิดวิเคราะห์ ปฏิบัติ และค้นพบคำตอบด้วยตนเอง มีจำนวน 3 ตัวชี้วัด รายละเอียด ดังนี้

**ตัวชี้วัดที่ 2.1 การบริหารจัดการชั้นเรียน**  
 **การบริหารจัดการชั้นเรียน** หมายถึง การจัดสภาพแวดล้อม บรรยากาศในชั้นเรียน ที่ส่งเสริมและเอื้อต่อการเรียนรู้ กระตุ้นความสนใจใฝ่รู้ ใฝ่ศึกษา ตลอดจนส่งเสริมให้ผู้เรียนเกิดกระบวนการคิด ทักษะชีวิต ทักษะการทำงาน และคุณธรรม จริยธรรม คุณลักษณะอันพึงประสงค์ ค่านิยมที่ดีงาม ปลูกฝังความเป็นประชาธิปไตยอันมีพระมหากษัตริย์ทรงเป็นประมุข สร้างแรงบันดาลใจ และเสริมแรงให้ผู้เรียน มีความมั่นใจในการพัฒนาตนเองเต็มตามศักยภาพ มีความสุขและมีความปลอดภัย

**ตรวจสอบจาก** แฟ้มเอกสาร หลักฐาน การบริหารจัดการชั้นเรียน

**ตัวอย่างแนวทางการเตรียมความพร้อมในการเก็บเอกสาร** เช่น

- เอกสารแสดงการจัดบรรยากาศในชั้นเรียน มุมสื่อต่าง ๆ

- เอกสารทะเบียนสื่อ

- เอกสารแสดงรูปภาพที่เด็กมีส่วนร่วมทำกิจกรรมกลุ่มของนักเรียน

- เอกสารแสดงผลงาน ชิ้นงานนักเรียน หรือแฟ้มสะสมงานนักเรียน

- สารสนเทศชั้นเรียน เช่น การโฮมรูม, การทำความดี, การจัดบอร์ด, ข้อตกลงในห้องเรียน,บอร์ดผลงานเด็ก

- ภาพการจัดห้องเรียนเนื่องในกิจกรรม/วันสำคัญต่างๆ (มีการวางแผนการจัดตลอดปี)

- กิจกรรมที่บ่งบอกการพัฒนากระบวนการคิด (มีแผนการจัดกิจกรรมรองรับ)

- คำสั่งที่เกี่ยวข้อง

**ด้านที่ 2 ด้านการบริหารจัดการชั้นเรียน**

**ตัวชี้วัดที่ 2.2 การจัดระบบดูแลช่วยเหลือนักเรียน**  
 **การจัดระบบดูแลช่วยเหลือนักเรียน** หมายถึง การดำเนินการดูแลช่วยเหลือผู้เรียนอย่างเป็นระบบโดยการรวบรวมข้อมูล วิเคราะห์ สังเคราะห์ จัดทำ และใช้สารสนเทศของผู้เรียนจัดทำโครงการ และกิจกรรมเชิงสร้างสรรค์ ด้วยวิธีการที่หลากหลาย เพื่อส่งเสริม ป้องกัน และแก้ปัญหาของผู้เรียนรายบุคคล

**ตรวจสอบจาก** แฟ้มเอกสาร หลักฐาน การจัดระบบดูแลช่วยเหลือผู้เรียน

**ตัวอย่างแนวทางการเตรียมความพร้อมในการเก็บเอกสาร** เช่น

- เอกสารที่เกี่ยวข้องกับประวัตินักเรียน

- เอกสารการวิเคราะห์ผู้เรียนรายบุคคล

- เอกสารเกี่ยวกับทุนต่างๆ

- เอกสารการเยี่ยมบ้าน, กรณีศึกษา, การคัดกรองนักเรียน,การแนะแนว, การวิจัย, รวมถึงภาพถ่ายกิจกรรมต่าง ๆ ที่เกี่ยวข้อง

**ด้านที่ 2 ด้านการบริหารจัดการชั้นเรียน**

**ตัวชี้วัดที่ 2.3 การจัดทำข้อมูลสารสนเทศ และเอกสารประจำชั้นเรียนหรือประจำวิชา**  
 **การจัดทำข้อมูลสารสนเทศ และเอกสารประจำชั้นเรียนหรือประจำวิชา** หมายถึง การดำเนินการรวบรวมข้อมูลของผู้เรียนในทุกด้านที่ผ่านการวิเคราะห์ สังเคราะห์ อย่างเป็นระบบ มีความถูกต้อง และเป็นปัจจุบัน เพื่อเป็นสารสนเทศในการเสริมสร้าง และพัฒนาผู้เรียนประจำชั้น หรือประจำวิชาที่รับผิดชอบ

**ตรวจสอบจาก** แฟ้มเอกสาร หลักฐาน การจัดทำข้อมูลสารสนเทศ และเอกสารประจำชั้น หรือประจำวิชา

**ตัวอย่างแนวทางการเตรียมความพร้อมในการเก็บเอกสาร** เช่น

- เอกสารชั้นเรียนต่างๆ เช่น

- แบบ ปพ.1

- หลักสูตรสถานศึกษาพร้อมคู่มือการใช้หลักสูตร คู่มือกลุ่มสาระการเรียนรู้ที่เกี่ยวข้องตามระดับชั้น

- แผนการจัดการเรียนรู้

- คู่มือแนวทางการวัดและประเมินผล

- หลักฐานการวัดและประเมินผล

- หลักฐานการสอนซ่อมเสริม

- งานวิจัยในชั้นเรียน

- การจัดเก็บเอกสารประกอบการจัดการเรียนรู้ของครูผู้สอน

- ตารางการจัดการเรียนรู้

- ตารางเวรทำความสะอาดห้องเรียน

- มุมกลุ่มสาระการเรียนรู้, มุมหนังสือ, มุมนันทนาการหรือมุมสบาย, ข้อตกลงประจำห้องเรียน, มุมสุขภาพที่แสดงผลงานนักเรียน, ชั้นวางสิ่งของนักเรียน, การตกแต่งบรรยากาศในห้องเรียนคำขวัญ, สมุดข้อมูล, บันทึกการตรวจสุขภาพบันทึก, ตารางน้ำหนักส่วนสูง

- ป้ายแสดงผลสัมฤทธิ์ทางการเรียนแบบรายบุคคลและแบบสรุปรวมป้ายนิเทศ, ป้ายชื่อครูประจำชั้น, ป้ายชั้นเรียน, ป้ายแสดงการมาเรียนประจำวันของนักเรียน, ชื่อสมาชิกในชั้นเรียน

- สัญลักษณ์ชาติ ศาสนา พระมหากษัตริย์

- วันเดือนปีปฏิทินหรือปฏิทินปฏิบัติงาน

- เอกสารประจำวิชา

**ด้านที่ 3 ด้านการพัฒนาตนเองและพัฒนาวิชาชีพ**

**การพัฒนาตนเองและพัฒนาวิชาชีพ** หมายถึง กระบวนการพัฒนาสมรรถนะ และวิชาชีพครูโดยมีแผนการพัฒนาตนเอง และดำเนินการพัฒนาตนเองตามแผนอย่างเป็นระบบสอดคล้องกับสภาพการปฏิบัติงาน ความต้องการจำเป็น องค์ความรู้ใหม่ นโยบาย แผนกลยุทธ์ของหน่วยงานการศึกษา หรือส่วนราชการต้นสังกัด มีการแลกเปลี่ยนเรียนรู้ร่วมกันในระดับสถานศึกษา หรือระดับเครือข่าย หรือระดับชาติ และแสดงบทบาทในชุมชนการเรียนรู้ทางวิชาชีพ (Professional Learning Community : PLC) ด้วยความสัมพันธ์แบบกัลยาณมิตรที่มีวิสัยทัศน์ คุณค่า เป้าหมาย และภารกิจร่วมกัน ซึ่งส่งผลต่อคุณภาพผู้เรียน เพื่อให้เกิดเป็นวัฒนธรรมองค์กร และสร้างนวัตกรรมจากการเข้าร่วมในชุมชนแห่งการเรียนรู้ทางวิชาชีพ มีจำนวน 2 ตัวชี้วัด รายละเอียด ดังนี้

**ตัวชี้วัดที่ 3.1 การพัฒนาตนเอง**  
 **การพัฒนาตนเอง** หมายถึง กระบวนการพัฒนาสมรรถนะของครูรายบุคคล โดยมีแผนการพัฒนาตนเองและดำเนินการตามแผนอย่างเป็นระบบ และต่อเนื่องสอดคล้องกับสภาพการปฏิบัติงาน ความต้องการจำเป็น องค์ความรู้ใหม่ หรือตามนโยบาย หรือแผนกลยุทธ์ของหน่วยงานการศึกษา หรือส่วนราชการต้นสังกัด โดยนำความรู้ ความสามารถ ทักษะที่ได้จากการพัฒนาตนเองมาพัฒนานวัตกรรมการจัดการเรียนรู้ที่ส่งผลต่อคุณภาพผู้เรียน

**ตรวจสอบจาก** แฟ้มเอกสารแสดงหลักฐาน และร่องรอย หลักฐานการพัฒนาตนเอง

**ตัวอย่างแนวทางการเตรียมความพร้อมในการเก็บเอกสาร** เช่น

- เอกสารแผนพัฒนาตนเอง (Id plan)

- เอกสารรวบรวมเกียรติบัตร

- เอกสารบันทึกการศึกษาเอกสารวิชาการ

- เอกสารบันทึกการค้นคว้า

- เอกสารการทบทวนหลังปฏิบัติงาน (After Action Review: AAR)

- เอกสารชุมชนแห่งการเรียนรู้ (Professional Learning Community : PLC)

- เอกสารการเผยแพร่ผลงาน และหนังสือขอบคุณต่างๆ

**ด้านที่ 3 ด้านการพัฒนาตนเองและพัฒนาวิชาชีพ**

**ตัวชี้วัดที่ 3.2 การพัฒนาวิชาชีพ**  
 **การพัฒนาวิชาชีพ** หมายถึง กระบวนการพัฒนาวิชาชีพครู โดยการมีส่วนร่วมแลกเปลี่ยนเรียนรู้ร่วมกันในระดับสถานศึกษา หรือระดับเครือข่าย หรือระดับชาติ และแสดงบทบาทในชุมชนการเรียนรู้ทางวิชาชีพ (Professional Learning Community : PLC) ด้วยความสัมพันธ์แบบกัลยาณมิตร มีวิสัยทัศน์คุณค่า เป้าหมาย และภารกิจร่วมกัน เพื่อให้เกิดเป็นวัฒนธรรมองค์กร และสร้างนวัตกรรมจากการเข้าร่วมในชุมชนแห่งการเรียนรู้ทางวิชาชีพ โดยนำความรู้ ความสามารถ ทักษะ ที่ได้จากการพัฒนาวิชาชีพมาพัฒนานวัตกรรมการจัดการเรียนรู้ที่ส่งผลต่อคุณภาพผู้เรียน

**ตรวจสอบจาก** แฟ้มแสดงหลักฐาน และร่องรอย หลักฐานการพัฒนาตนเอง

**ตัวอย่างแนวทางการเตรียมความพร้อมในการเก็บเอกสาร** เช่น

- เอกสารแบบบันทึกชุมชนการเรียนรู้ทางวิชาชีพ (PLC)

- รายงานผล PLC

- การสังเคราะห์ความรู้ที่ได้สู่แผนการจัดการเรียนรู้/การวิจัยในชั้นเรียน/นวัตกรรมครู (ผลจากด้านที่ 3 นำไปพัฒนาผู้เรียนตามด้านที่ 1)

- นวัตกรรมการเข้าร่วม PLC

- หลักฐานการสร้างเครือข่าย PLC

- หลักฐานการบันทึกการเป็นวิทยากรแก่ครูทั้งใน/นอกสถานที่

- หลักฐานการเป็นวิทยากรในระดับเครือข่าย/ระดับชาติ

- นวัตกรรมจากการสังเคราะห์ความรู้ 5 เรื่อง/ปี (ร่องรอยนำไปใช้สอน)

- เอกสารแบบฝึกต่างๆ หรือใบงาน และอื่น ๆ